Diari Oficial de la Generalitat Valenciana


Sumari del DOGV 3523, del 23-06-1999 (1999/5971)

Anunci de l'acord d'escissió parcial, reducció de capital social, canvi d'objecte social i canvi de denominació social, del Sindicat de Banquers de Barcelona, SA, del qual resulta beneficiària la Caixa d'Estalvis de València, Castelló i Alacant, BANCAIXA.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3523

Data del DOGV
:   23-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5971


Organisme emissor
:   Caixa d'Estalvis de València, Castelló i Alacant, Bancaixa

Tipus de document
:   Anunci

Anunci de l'acord d'escissió parcial, reducció de capital social, canvi d'objecte social i canvi de denominació social, del Sindicat de Banquers de Barcelona, SA, del qual resulta beneficiària la Caixa d'Estalvis de València, Castelló i Alacant, BANCAIXA. [1999/X5971]
  
En compliment d'allò disposat a la Llei de Societats Anònimes, es comunica que a la Junta General de caràcter universal del Sindicat de Banquers de Barcelona, SA, realitzada el proppassat dia 17 de juny de 1.999, per acord del soci únic i a l'assemblea general de la Caixa d'Estalvis de València, Castelló i Alacant, Bancaixa, per unanimitat, es va acordar:
  
L'escissió parcial del ram d'activitat del negoci bancari del Sindicat de Banquers de Barcelona, SA (Societat Unipersonal) en favor del soci únic la Caixa d'Estalvis de València, Castelló i Alacant, Bancaixa.
  
En particular el soci únic del Sindicat de Banquers de Barcelona, SA, i l'assemblea de la Caixa d'Estalvis de València, Castelló i Alacant, Bancaixa, van prendre l'acord d'aprovar el projecte d'escissió, prèviament dipositat als Registres Mercantils de Barcelona amb el número 144 i de Castelló amb el número 89 i el balanç d'escissió tancat el 31 de desembre de 1.998.
  
La unitat econòmica objecte de l'escissió parcial la forma el ram d'activitat dedicada a banca comercial del Sindicat de Banquers de Barcelona, SA (Societat unipersonal), transmetent-se en bloc a la Caixa d'Estalvis de València, Castelló i Alacant, Bancaixa, per successió universal.
  
Es fa constar el dret que assisteix als accionistes i creditors socials d'obtindre el text íntegre de l'acord i del Balanç d'escissió, en els termes de l'article 242 de la Llei de Societats Anònimes, com també el dret d'oposició que assisteix als creditors socials en els termes de l'article 243 de la Llei de Societats Anònimes.
  
El Sindicat de Banquers de Barcelona, SA (Societat unipersonal) com a conseqüència del citat acord d'escissió parcial, va prendre l'acord per unanimitat de reduir el capital social de la Societat, substituir l'objecte social i modificar la denominació social modificant-ne en conseqüència els articles un, dos, tres i quatre dels Estatuts Socials.
  
En conseqüència :
  
a) La reducció del capital social del Sindicat de Banquers de Barcelona, SA, per un import de quatre mil cinc-cents vuitanta-un milions nou-centes dèsset mil cinc-centes pessetes mitjançant l'amortització de nou milions cent seixanta-tres mil vuit-centes trenta-cinc accions números nou milions cent seixanta-tres mil vuit-cents trenta-sis al divuit milions tres-cents vint-i-set mil sis-cents setanta, ambdós inclusivament amb les seues corresponents referències de registre, quedant després de la dita reducció xifrat el capital social en quatre mil cinc-cents vuitanta-un milions nou-centes dèsset mil cinc-centes pessetes representat en nou milions cent seixanta-tres mil vuit-centes trenta-cinc accions numerades del número u al nou milions cent seixanta-tres mil vuit-cents trenta-cinc, ambdós inclusivament, de cinc-centes pessetes de valor nominal cadascuna i, conseqüentment, es va aprovar la modificació del text dels articles tercer i quart dels Estatuts Socials.
  
b) La Societat passa a denominar-se SBB Participaciones, SA.
  
c) L'objecte social de la Societat consistirà en
  
Article 2. Objecte social.
  
L'objecte social de la Societat consistirà en la compra, venda i arrendament de tota classe de béns immobles; l'adquisició, tinença, gaudi, administració, gestió i alienació de tota classe de valors negociables, participacions i títols representatius del capital social de societats anònimes o limitades.
  
La Societat no desenvoluparà cap activitat per a la qual les lleis exigisquen condicions o limitacions específiques, mentre que no se'n done exacte compliment ni activitats que requerisquen autorització administrativa.
  
Es fa constar que, en haver sigut adoptat l'acord de substitució de l'objecte social per unanimitat i no haver-hi accionistes sense vot a la Societat, no existeix dret de separació en favor de cap accionista.
  
Es fa constar que els acords adoptats ho han sigut amb la condició suspensiva que se n'obtinguen les autoritzacions administratives preceptives. Als efectes de l'inici del còmput del termini previst a la Llei de Societats Anònimes, caldrà tindre-hi en compte la data corresponent a l'últim anunci.
  
Barcelona i Castelló de la Plana, 18 de juny de 1999.
  
El Sr. Julio de Miguel Aynat, president del Consell d'Administració de la Caixa d'Estalvis de València, Castelló i Alacant, BANCAIXA; i el Sr. Domingo Parra Soria, president del Consell d'Administració del Sindicat de Banquers de Barcelona, SA.